Η **Τζάκι Γουίβερ** (αγγλικά: *Jacki Weaver*), γεννημένη στις 25 Μαΐου 1947, είναι Αυστραλή ηθοποιός του κινηματογράφου, του θεάτρου και της τηλεόρασης. Είναι περισσότερο γνωστή για τις ερμηνείες της στις ταινίες *Το Χρίσμα* (Animal Kingdom, 2010) και *Οδηγός Αισιοδοξίας* (Silver Linings Playbook, 2012) για τις οποίες έλαβε υποψηφιότητα για Όσκαρ Β' Γυναικείου Ρόλου.

Καριέρα
-------

Το κινηματογραφικό ντεμπούτο της Γουίβερ έγινε το 1971 με την ταινία *Stork*. Τη δεκαετία του '70 η Γουίβερ κέρδισε φήμη ως σύμβολο του σεξ εξαιτίας των ρόλων της σε ταινίες όπως *Ο Πονηρός Άλβιν και τα Κορίτσια του* (Alvin Purple, 1973). Άλλες σημαντικές ταινίες της την περίοδο εκείνη συμπεριλαμβάνουν τις *Το Μυστικό του Βράχου των Κρεμασμένων* (Picnic at Hanging Rock, 1975) σε σκηνοθεσία Πίτερ Γουίαρ και *Caddie* (1976).

Τη δεκαετία του '80 η Γουίβερ ασχολήθηκε περισσότερο με την τηλεόραση. Τη δεκαετία του '90 και του 2000, δυσκολεύτηκε να βρει ρόλους στον κινηματογράφο και την τηλεόραση και ασχολήθηκε με το θέατρο. Πρωταγωνίστησε σε πολύ γνωστά θεατρικά έργα όπως *Λεωφορείον ο Πόθος* (A Streetcar Named Desire), *Last of the Red Hot Lovers* και *Ο Θάνατος του Εμποράκου* (Death of a Salesman). Πιο πρόσφατα εμφανίστηκε στο θεατρικό *Θείος Βάνια* του Αντόν Τσέχωφ μαζί με τους Κέιτ Μπλάνσετ και Ρίτσαρντ Ρόξμπεργκ τις χρονιές 2010-2011.

Το 2010, η Γουίβερ πρωταγωνίστησε στο θρίλερ *Το Χρίσμα* (Animal Kingdom). Η ερμηνεία της στην ταινία της χάρισε την πρώτη της υποψηφιότητα για Όσκαρ Β' Γυναικείου Ρόλου. Το 2012 πραγματοποίησε το ντεμπούτο της στο Χόλιγουντ με την ταινία *Πέντε Χρόνια Αρραβώνας* (The Five-Year Engagement) στο πλάι των Τζέισον Σίγκελ και Έμιλι Μπλαντ. Ακολούθησε η δραματική κομεντί *Οδηγός Αισιοδοξίας* (Silver Linings Playbook) όπου συμπρωταγωνίστησε μαζί με τους Μπράντλεϊ Κούπερ, Τζένιφερ Λόρενς και Ρόμπερτ Ντε Νίρο. Στις 10 Ιανουαρίου 2013, η Γουίβερ έλαβε τη δεύτερη υποψηφιότητα για Όσκαρ Β' Γυναικείου Ρόλου για την ερμηνεία της στηνν ταινία.

Το 2013 θα συμπρωταγωνιστήσει μαζί με τις Νικόλ Κίντμαν και Μία Γουασικόφσκα στην ταινία *Stoker*, η οποία αποτελεί το αγγλόφωνο ντεμπούτο του σκηνοθέτη Παρκ Τσαν-γουκ.

Φιλμογραφία
-----------

| Έτος | Τίτλος | Ρόλος | Σημειώσεις |
| --- | --- | --- | --- |
| 1971 | *Stork* | Άννα |  |
| 1974 | *Petersen* | Σούζι Πίτερσεν |  |
| 1975 | *Το Μυστικό του Βράχου των Κρεμασμένων* (Picnic at Hanging Rock) | Μίνι |  |
| *The Removalists* | Φιόνα Κάρτερ |  |
| 1976 | *Caddie* | Τζόσι |  |
| 1982 | *Squizzy Taylor* | Ντόλι |  |
| 1983 | *Abra Cadabra* | Πριμρόουζ Μπάτερκαπ | φωνή |
| 1987 | *The Perfectionist* | Μπάρμπαρα Γκαν |  |
| 1996 | *Cosi* | Τσέρι |  |
| 2009 | *Τρία Τυφλά Ποντίκια* (Three Blind Mice) | Μπέρνι |  |
| 2010 | *Το Χρίσμα* (Animal Kingdom) | Τζανίν "Σμερφ" Κόντι | Υποψηφιότητα Όσκαρ Β' Γυναικείου ΡόλουΥποψηφιότητα Χρυσή Σφαίρα Β' Γυναικείου Ρόλου |
| 2010 | *Summer Coda* | Τζεν |  |
| 2012 | *Πέντε Χρόνια Αρραβώνας* (The Five-Year Engagement) | Σίλβια Ντίκερσον-Μπαρνς |  |
| *Οδηγός Αισιοδοξίας* (Silver Linings Playbook) | Ντολόρες Σολιτάνο | Υποψηφιότητα Όσκαρ Β' Γυναικείου ΡόλουΥποψηφιότητα Screen Actors Guild Award Συνολικής Ερμηνείας από Καστ |
| 2013 | *Stoker* | Θεία Γκουέντολιν "Τζιν" Στόκερ |  |
|

Παραπομπές
----------

1. 1 2  Ανακτήθηκε στις 28  Σεπτεμβρίου 2021.
2. ↑  Scott Huver (30 Μαΐου 2012). «"Animal Kingdom's" Jacki Weaver Stands Tall as an Oscar Nominee». *NBC*. Ανακτήθηκε στις 11 Ιανουαρίου 2013.
3. ↑  «85th Academy Awards Nominations». oscar.go.com. Ανακτήθηκε στις 11 Ιανουαρίου 2013.
4. ↑  Craig Dunning (29 Ιουλίου 2011). «Jacki Weaver has landed another blockbuster role alongside Nicole Kidman in Stoker». *The Daily Telegraph*. Ανακτήθηκε στις 11 Ιανουαρίου 2013.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Τζάκι Γουίβερ** |

* Τζάκι Γουίβερ στο IMDb

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 41365755
* LCCN: nb2007007309
* ISNI: 0000 0000 7826 2108
* GND: 132763397
* SUDOC: 159336392
* BNF: cb142382098 (data)
* BIBSYS: 8072036
* BNE: XX4900064

 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Jacki Weaver  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |